ועדת הפנים ואיכות הסביבה, כנסת 18, פרוטוקול מספר 327, 2011-02-01 09:30

פניה קירשנבאום: שלום לכולם, אני פותחת את ישיבת הוועדה בנושא תקנות רישוי עסקים – שלטי אזהרה.

פניה קירשנבאום: אני מבינה שאנחנו צריכים לאשר פה את התקנות.

פניה קירשנבאום: יש מישהו שרוצה לפתוח?

אילנה מישר: אני ממשרד הבריאות.

אילנה מישר: על פי התיקון האחרון לחוק רישוי עסקים שר הבריאות הוסמך לקבוע אזהרה בדבר הסיכונים של שתיית אלכוהול.

אילנה מישר: אנחנו, אנשי המקצוע של משרד הבריאות, בדקנו איזה מסר אנחנו רוצים להעביר.

אילנה מישר: הוכן עבורנו שלט וזה שלט שהוצג בפני הוועדה.

אילנה מישר: יכול להיות שלא בצבע, אבל זה השלט.

אילנה מישר: – גודל, ובכל מקום שבו יש להציב אותו ולגבי התכנים יש את אנשי המקצוע כאן.

פניה קירשנבאום: אני רואה פה שורה של שלטים.

קרול הרנוי: אני מנהל המחלקה להתפתחות הילד ושיקומו במשרד הבריאות ובין היתר עוסק בתחום שנקרא טרטולוגיה, הגורמים הסביבתיים כמו תרופות ומאכלים שונים שעלולים לגרום לנזק לעובר המתפתח.

קרול הרנוי: אלכוהול או אתנול, הוא בעצם אחד מהחומרים המסוכנים ביותר המוכר כיום כבעל השפעה פוטנציאלית על העובר המתפתח.

קרול הרנוי: אני אסכם במספר משפטים ואומר כך: במידה ואישה בהריון שותה כמויות גדולות של אלכוהול, אפילו לא כל יום, כ-10% מכלל התינוקות, ייוולדו עם מה שאנחנו קוראים – תסמונת של אלכוהול מולדת, שהיא הפרעה מאד קשה שקשורה גם בפיגור שכלי, הפרעות התנהגות, בפגיעה קשה במוח העוברי ובהתנהגויות שיכולות למעשה לחקות אפילו התנהגויות אוטיסטיות והפרעות גדילה, כולל הפרעות בגדילת המוח.

קרול הרנוי: אבל זאת תופעה שהיא יחסית נדירה.

קרול הרנוי: הבעיה העיקרית יותר בשתיית אלכוהול היא שהוכח שבמידה ובמהלך ההיריון אישה צורכת כמויות די גדולות, אפילו פעם או פעמיים או שלוש, נניח במצב של מסיבה ושתיה לשכרה , גם אז יש סיכוי או סיכון לפגיעה בעובר.

קרול הרנוי: הפגיעות הן בדרך כלל קלות יותר, זה לא כל התסמונת, אבל עיקר הפגיעה מתבטאת בירידה או הורדה של היכולת האינטלקטואלית של אותם ילדים ב-5 עד 10 נקודות, שיש לזה משמעות גדולה, והפרעות בהתנהגות.

קרול הרנוי: ולכן ישנן לא מעט מדינות אירופאיות וגם בארצות הברית בחלק מהמדינות, מאחר ומקובלת שם שתיית יין בארוחות, שאוסרות לחלוטין על נשים בהריון, ברגע שנודע להן שהן בהריון, לשתות אלכוהול.

קרול הרנוי: המצב הוא לא עד כדי כך גרוע.

קרול הרנוי: אין לנו שום הוכחה ששתייה של כמויות קטנות כמו בקידוש כבר מסכנת את העובר.

קרול הרנוי: אבל אנחנו מצאנו לנכון לכתוב את מה שכתוב כאן מפני שבאמת שתייה של אלכוהול מסכנת את העובר.

קרול הרנוי: הבעיה בארץ היא מה עושים בזמן קידוש ומבחינת העובר אין שום בעיה, רק איך גורמים שזה ייוודע בציבור.

קרול הרנוי: זה לא יכול להיות כתוב כאן, לדעתי.

קרול הרנוי: אז רצוי, כמו במדינות אחרות, להשתדל להשפיע על נשים להימנע משתיית אלכוהול בזמן הריון.

פניה קירשנבאום: אין לי ספק שמה שאתה אומר חשוב, רק שאנחנו מדברים פה על שלטים ואני לא חושבת שבשלט ניתן להעביר מסר כמו שאתה מעביר אותו.

פניה קירשנבאום: אפשר ללכת לחקיקה ולהגיד שלאישה בהריון אסור למכור משקאות או אסור לשתות, וכמובן שאין לי ספק בכלל שהדבר הטוב ביותר זה כל הנושא של חינוך, מניעה והדרכה.

פניה קירשנבאום: כשאנחנו מדברים על השלטים ועל התקנות, שצריכים להופיע, לדעתי זה צריך להיות מאוד מובהר ומסודר.

גלעד ארדן: הם הכניסו את זה להערות.

פניה קירשנבאום: אני רואה שזה מופיע שם.

פניה קירשנבאום: זו עמדה שלי, אני לגמרי מסכימה עם זה.

פניה קירשנבאום: לדעתי, אבל תאירו את עיניי ותגידו לי מה אתם חושבים - הרי יש כל-כך הרבה סיבות למה לא.

פניה קירשנבאום: אז כשנכנסים למקום מכירת משקאות, הקירות צריכים להיות משולטים בדברים למה לא, כי יש באמת הרבה סיבות למה לא.

פניה קירשנבאום: אנחנו מנסים בדרך חקיקה, בדרך של הגדלת מיסוי לעצור את התופעה הזאת.

פניה קירשנבאום: אם אפשר לרכז את הנושא הזה ולעשות איזה שלט אחד שאומר הכול ולא לפרט.

פניה קירשנבאום: , אז אולי זה יהיה טוב.

קרול הרנוי: כמו שזה כתוב זה לדעתי בסדר גמור.

נעמי מישר: אנחנו, אם נסכם בצורה תמציתית – שהמחוקק קבע שזה מה ששר הבריאות - - על הסיכונים.

נעמי מישר: אפשר לחלוק על התפישה ששלט זה לא מקום להסביר לנשים בהריון ולאנשים אחרים על הסיכונים השונים של האלכוהול, אבל זו היתה החלטה של המחוקק ואנחנו, עכשיו - -

גלעד ארדן: הבעיה שאני חושבת שגברתי מדברת עליה זו פחות בעיה של השלט הספציפי הזה שבו אפשר באמת להכניס את האזהרות שנקבעו, אלא העובדה שיש מספר רב של שלטים, בלי שום קשר לאלכוהול – מספר רב של שלטים שבית עסק מסוים צריך לתלות – אם זה עסק שמוכר אלכוהול או בית עסק שמוכר סיגריות או כרטיסי לוטו וטוטו – שצריך לתלות בו זמנית ולפעמים כבר אין מקום על הקיר מרוב שלטים.

גלעד ארדן: אולי אשר ירחיב בעניין הזה.

גלעד ארדן: אחר כך אני אדבר על הבעייתיות באיחוד של זה.

גרנר: במסגרת הדיונים פה על הנושא של חוק הגבלת האלכוהול, עלו באמת הצרכים בנושא של שילוט.

גרנר: מבחינת השילוט, לגבי מה שהתקין השר לביטחון פנים, יש חובת התייעצות עם משרד הפנים ואכן זה נעשה ויצאו הנחיות לגבי השילוט בתחום הזה של הגבלה.

גרנר: בהנחיות לגבי משרד הבריאות אין חובת התייעצות והסמכות המלאה היא של משרד הבריאות.

גרנר: עם זאת, יושב הראש חבר הכנסת , ביקש את משרד הפנים לדון בוועדה הבין משרדית לרישוי עסקים, בנושא של ריבוי השילוט הקיים, כפי שגברתי, ציינת את הדבר הזה.

גרנר: לכן קיימנו דיון בנושא הזה בוועדה הבין משרדית, כאשר במשותף יחד עם מכון הנפט – אגב, השילוט מאחור זאת הצעה שלהם.

גרנר: הם מייצגים את חברות הדלק.

גרנר: אכן היתה בעיה – חברות הדלק, אבל בואו נסתכל על אחד שיש לו מרכול קטן, כמות השילוט שצריכה להיות – כל הקירות יהיו מכוסים.

גרנר: לצורך העניין אני בטוח שיער של שילוט כבר לא יתרום, כבר אף אחד לא יקרא את מה שכתוב שם.

פניה קירשנבאום: זה בדיוק מה שניסיתי להבהיר.

פניה קירשנבאום: הרי אם אנחנו רוצים להעביר מסר הוא צריך להיות חד, ברור ומצומצם כי מי שנכנס למכולת ועומד בתור - -

גרנר: זה הפך להיות באמת בעייתי.

גרנר: הלכנו על איזה נוסח שמייד אציג, כשלמעשה זו פעם ראשונה שאני מציג, אני חושב שכדאי קודם כל להתרשם מגודל הבעיה ולראות איך אנחנו מצמצמים את העניינים כי יש חקיקות שונות ושינויים ואז יש בעיה בתחום הזה.

גרנר: אז ראשית, כפי שראינו את השלט שהם הציגו.

גרנר: הנה, עכשיו הגיע השלט האחרון.

גרנר: לגבי הדברים האלה – אם אנחנו יכולים לשלב את הכל, אני לא בטוח, כי יש פה בעיה משפטית, ונציג אותה.

גרנר: פה, למעשה, כפי שבדקנו, זה צריך להתחלף.

גרנר: פה מדובר על הגשה, מכירה או אספקה של משקה משכר מהשעה 23:00 עד השעה - - למחרת, לגבי האיסור.

גרנר: אבל יש גם, בתקנות לעסקים שמותר להם למכור.

גרנר: כלומר, מהשעה 23:00 בלילה עד 06:00 בבוקר.

גרנר: לדוגמה - מסעדה כי למסעדה מותר למכור.

גרנר: לכן זה צריך להתחלף, ופה כתוב – רק לצריכה במקום בלבד.

גרנר: זה צריך להתחלף, זה תלוי בסוג העסק.

גרנר: אנחנו הכנסנו גם את מה שמשרד הבריאות לאחרונה, פרסם את האזהרה הזו.

גרנר: זאת אזהרה מתומצתת שבאה ואומרת מה הסכנות שאנחנו מדברים עליהן.

פניה קירשנבאום: יש עוד איסורים שלא מופיעים בשלט הזה והם מופיעים בתקנות?

גרנר: לצורך העניין – יש עוד איסורים אבל לא קשורים לחוק רישוי עסקים ולא דנתי בהם.

גרנר: [

גלעד ארדן: אבל יש איסור על מכירת אגרופן או סכין.

גרנר: זה מה שאמרתי.

גרנר: זה איסורים שהמשטרה, דרך החוק – יש איזשהו חוק בתחום העונשין – אבל אין חובת שילוט.

פניה קירשנבאום: על מה חלה עוד חובת שילוט?

פניה קירשנבאום: על איזה אזהרות ואיסורים?

עופר יצחק: למשל - לגבי תפוסת קהל.

עופר יצחק: מספר האנשים שיכולים להיכנס לתוך העסק.

עופר יצחק: למועדונים זה רלבנטי.

פניה קירשנבאום: זה לא משהו שהוא אוניברסאלי, זה משהו שהוא פר עסק כי השלט הזה הוא אוניברסאלי, כמעט.

פניה קירשנבאום: אנחנו רוצים להגיע לשלט אוניברסאלי.

עופר יצחק: איסור מכירה לקטינים.

גרנר: זה מופיע פה.

גלעד ארדן: אגב, יש את תקנות העונשין – הצגת הודעה על איסור מכירת אגרופן או סכין לקטין.

פניה קירשנבאום: ויש חובת פרסום על זה?

גרנר: נודע לי שהמשטרה פעם ראשונה עשתה יישום כזה – על בעל עסק שמכר סכין, וסגרה את העסק.

גרנר: זו פעם ראשונה שהמשטרה הפעילה את העניין הזה, וכל הכבוד.

גרנר: אני מברך אותם.

פניה קירשנבאום: אז תוסיף את זה לשלט - -

גרנר: הבעיה היא כמו שהצגת בתחילה - מרוב ריבוי השילוט אני לא יודע אם זה יהיה יעיל.

גרנר: יש לי הערות, ברשותך, על התקנות שמשרד הבריאות מבקש.

גרנר: למשל, הם מבקשים את עניין התאורה.

גרנר: בשלטים אחרים כתוב במקום גלוי לעין.

גרנר: לשים תאורה זה עוד כסף לבעל העסק.

גרנר: אנחנו לא מתעסקים אך ורק בחברות הדלק.

פניה קירשנבאום: אולי לא צריך לשים תאורה, אולי רק צריך לשים במקום מואר.

פניה קירשנבאום: כי אם אתה שם בפינה חשוכה ואף אחד לא קורא את זה – מה המשמעות לשלט?

גרנר: די לכתוב בהוראה שהשלט יוצג במקום בולט לעין.

גרנר: לגבי השאלה של איפה לשים את השלט, אני לא חושב שצריך להגביל את שיקול הדעת של בעל העסק ולקבוע לו רק במקום מסוים.

גרנר: אני מדבר כרגע רק על העניין של התקנות האלה.

גרנר: בכל מקרה, אני חושב שלא סיימנו את העבודה, זאת אומרת, לפחות בראייה שלנו איך לעשות את זה במשותף עם כולם.

גרנר: אנחנו צריכים להגיע להסכמה עם כל משרדי הממשלה ואנחנו צריכים עוד זמן קצר בשביל לסכם את הדברים.

פניה קירשנבאום: לכמה זמן אתם זקוקים, להערכתך, כדי לסיים את העבודה המשותפת שלכם?

פניה קירשנבאום: משרד הפנים מרכז את זה?

לירון אדלר: אני יכולה להעיר משהו?

לירון אדלר: יש בעיה קטנה עם השילוט האחיד שחלק מהדברים – כבר יש תקנות שמסדירות אותם, למשל – איסור על מכירת טבק.

לירון אדלר: יש שלט, וכך זה צריך להיראות על פי התקנות.

לירון אדלר: ואז, אם עושים שילוט אחיד צריך לבדוק את כל התקנות שכבר יש, זה דורש איזשהו ביטול של תקנות כדי להטיל משהו חדש.

לירון אדלר: יש כאן היערכות שהיא קצת יותר מלחשוב מה ייכתב בשלט.

לירון אדלר: לצורך הדיון פה אני רוצה להעיר ככל שהוועדה מחליטה שהיא רוצה לעשות חשיבה וללכת לכיוון של שילוט אחיד, נראה לי שחבל לאשר עוד תקנות שאחר כך יצטרכו לבטל.

לירון אדלר: אם הוועדה רוצה לאשר את זה כדי שזה יהיה, כי בסופו של דבר זה מטיל חובה על בעלי העסקים.

לירון אדלר: משרד המשפטים לא יתנגד ספציפית לשלט של משרד הבריאות, אבל אם הוועדה רוצה חשיבה על שילוט אחיד, גם ככה נדרשים ביטול תקנות ודברים כאלה, אני חושבת שחבל לקבל תקנות שיצטרכו אחר כך לבטל.

אילנה מישר: אני רוצה להוסיף לצד המשפטי – אנחנו מדברים על חוק שזה הוראת שעה שכבר נכנסה לתוקף ונשארו בערך שנתיים – מרץ 13, אם אינני טועה.

אילנה מישר: אפשר בקלות לעבור את השנתיים האלה בלי שום שלט, ומשרד הבריאות כתפיסה בכלל לא מסכים שתהיה איזושהי שורה בתוך רב מלל שאף אחד לא יקרא.

אילנה מישר: אנחנו דווקא בחנו שלט שיהיה בולט, שיעביר מסר לציבור.

אילנה מישר: אנחנו רואים את זה כמסר מאד חשוב, זו היתה הכוונה המקורית –להעביר מידע, ולא סתם להכביד על בעלי עסקים עם עוד שלט גדול שאף אחד לא יקרא, אבל מישהו יצא ידי חובה.

אילנה מישר: כאן היתה מטרה להעביר מידע שאם שלט יחיד עם הרבה מילים לא ישיג שום דבר.

פניה קירשנבאום: והרבה שלטים ישיגו את המטרה?

אילנה מישר: אנחנו מקווים.

אילנה מישר: זה שלט חדש, אז כמובן שאי אפשר לדעת בשלב הזה, אבל אם השלט הזה יותקן אפשר לעשות מעקב אחרי זה.

אילנה מישר: לגבי התאורה זה לא דבר חדש.

אילנה מישר: זה גם שלט של המשטרה - - התקינה תקנות וגם שם יש חובת תאורה.

אילנה מישר: הרבה מהמקומות האלה הם קצת חשוכים אז חשוב שהשלט יואר.

פניה קירשנבאום: אני מבינה רצון של כל משרד ומשרד.

פניה קירשנבאום: כאשר אשר גרונר אומר שתאורה מכניסה עוד עסקים להוצאות, הרי השלטים האלה גם באים על חשבון העסק.

פניה קירשנבאום: ואנחנו עכשיו אומרים – אתה תתלה שלט על השתיה, ובנפרד – על הסיגריות, ובנפרד – על התקנות, ותאיר את כולם, ותשים את כולם במקום בולט.

פניה קירשנבאום: אם יש עסקים כמו מגה סטור – ויש שם מקומות מספיק בולטים, אז אולי כן, אבל אם אתם נכנסים לצרכניות ואיפה שמתבצעת בעיקר קניה או רכישה של מוצרים כאלה זה דווקא בכל הפיצוציות והצרכניות הקטנות, שאין שם אפשרות בכלל.

פניה קירשנבאום: אז אם אנחנו רוצים להרבות את השלטים האלה – זה לא יעבוד, זה לא יעבוד בשטח.

פניה קירשנבאום: זה לא מציאותי פשוט.

פניה קירשנבאום: יש הבדל בין הרצוי למצוי ומה שאנחנו עושים פה עכשיו – אנחנו מנסים למצוא משהו באמצע שייתן גם את מה שאנחנו רוצים, גם מה שניתן לעשות, ניתן את זה במקום מספיק בולט, במקום שיהיה קריא והוא יתקבל.

דני בודובסקי: אני חושב שצריך לעשות אבחנה בין האיסורים לבין האזהרות.

דני בודובסקי: כל האיסורים ירוכזו, אבל נושא של אזהרה לאלכוהול – אלכוהול הוא היום בעיה לאומית.

דני בודובסקי: הנזקים שלו גדולים.

דני בודובסקי: הבעיה היא שהשתיה, והשתיה המופזרת הפכה לנורמטיבית, בעיקר באוכלוסיות סיכון.

דני בודובסקי: ואני חושב שיש חשיבות רבה מאד להתגייסות של כל המערכת, כולל גם לנושא של השילוט, להזהיר ולהפוך את זה למשהו שהוא פחות מקובל.

דני בודובסקי: אם לא יהיה שלט שהוא אזהרה, ששם את זה בצורה מאד חדה וברורה על המפה – אנחנו נפספס ובעצם נחטא לאחריות שלנו.

פניה קירשנבאום: אני רוצה להגיד לך, ואני לא יודעת אם תסכים אתי או לא – בשלט הזה של האזהרה, תאמין לי- זה לא יעבוד.

פניה קירשנבאום: אתה יודע איך זה צריך לעבוד, מבחינתי?

פניה קירשנבאום: ועכשיו אני אומרת את השקפת העולם שלי: אני רואה אתמול בלילה – אני בלילה אוהבת לראות סרטים שלא דורשים ממני הרבה השקעה נפשית, אז אני רואה את "האנטומיה של גריי", ואז, כשהם במצב נפשי קשה והם במתח – כולם נוהרים לבר, יושבים ומשתכרים שם.

פניה קירשנבאום: בקטע הזה צריך לחייב אותם לתלות מודעה בסרט, שייצא בתקשורת – השתיה מסכנת את החיים.

פניה קירשנבאום: אבל כשכל מדינת ישראל או 10% אפילו, של הרייטינג של אלה שיחד אתי רואים את הסרט הזה, הם אומרים –כנראה שכאשר אנחנו במתח זה טוב לרוץ לבר, לקנות שתיה ולהשתכר, כי ככה אנחנו מפוגגים את המתח.

פניה קירשנבאום: אז אם הם אחרי הסרט הזה ילכו לקנות משקה, הם כבר לא יראו שום אזהרה, אני מבטיחה לך.

פניה קירשנבאום: אבל מה שאני אומרת זו דוגמה קטנה.

פניה קירשנבאום: תראו את התכניות בטלוויזיה.

פניה קירשנבאום: זו התרבות שאנחנו מחדירים לדור הצעיר שלנו, שאחרי העבודה – הולכים לבר ושותים.

פניה קירשנבאום: זו התרבות, זה מה שקורה היום.

פניה קירשנבאום: אז שום שלט אזהרה, תתלה אותו בכל מקום.

פניה קירשנבאום: אם לא תשים את זה בתקשורת, בסרטים, בפרסומים, שמשקאות מסוכנים, אז השלט שתתלה שם – אם הוא יהיה אדום או אפור, ואם הוא יהיה בנפרד או ברשימה – זה לא מה שימנע ומה שיעזור.

דני בודובסקי: אני מאד מסכים אתך.

דני בודובסקי: אני חושב שזה חלק, אבל צריך לראות את זה כמכלול.

דני בודובסקי: ההתמודדות צריכה להיות בהמון מישורים.

דני בודובסקי: גם במישור של התקשורת, גם במישור של הפרסומות, גם במישור של הסרטים, גם במישור של האכיפה המשטרתית, ובהחלט – גם החלק של האזהרה.

דני בודובסקי: זה לא יכול לעמוד בפני עצמו, לצערנו.

יואל הדר: אני היועץ המשפטי של המשרד לביטחון הפנים.

יואל הדר: אנחנו מקדמים תקופה ארוכה את הנושא של מאבק בשכרות.

יואל הדר: את חלק מהפעילות המשטרה כבר התחילה לבצע.

יואל הדר: בזה שהיא שופכת אלכוהול – כל שעות היום, יש חזקות בשעות מסוימות בלילה.

יואל הדר: יש את הנושא של איסור מכירה מהשעה 23:00 עד 06:00 בבוקר.

יואל הדר: הכל נבנה כמארג שלם.

יואל הדר: אתמול היינו בדיון בוועדת הכלכלה בכנסת בדיוק בנושא הזה של פרסום ופרסומת – הצעת חוק של חבר הכנסת דני דנון ואחרים בנושא הזה.

יואל הדר: גם לנו יש מחשבות נוספות לגבי הנושא הזה של תכניות ריאליטי.

יואל הדר: לדעתי זה יותר חמור מכל הסרטים, כשמאפשרים בכל מיני תכניות לכל מיני אנשים לשתות ובני נוער רואים את זה.

פניה קירשנבאום: זה הופך את זה ללגיטימי.

יואל הדר: זה נכון, אני מסכים אתך.

יואל הדר: לכן אנחנו צריכים למצוא את הדרך.

יואל הדר: יש כללים של הרשות השניה.

יואל הדר: יש גם גופים, כמו גופי הבירה, איגוד הבירה- יש להם כללים שהם רוצים ליצור לעצמם, אני לא יודע אם זה מספיק אבל יש מודעות לעניין הזה ואנחנו צריכים להגביר את המודעות.

יואל הדר: גם חברי הכנסת צריכים להגביר את המודעות בכל התחומים האלה.

יואל הדר: לחבר הכנסת דני דנון יש הצעת חוק פרטית.

יואל הדר: חלק מהנושא שלנו במאבק בתופעת השכרות נבע מ-5 הצעות חוק של חברי כנסת פרטיים.

יואל הדר: זאת אומרת, זו יוזמה משותפת ממשלה וכנסת להגביר את המודעות, ובהחלט אנחנו בעד הדבר הזה, כמה שיותר, שאפשר לטפל בזה.

יואל הדר: ואנחנו נמצאים פה היום בגלל חוק המאבק בתופעת השכרות, בגלל סעיף שהכנסת קבעה שמשרד הבריאות, לפני הרבה חודשים – צריך לקבוע תקנות לעניין השילוט.

יואל הדר: זאת אומרת, הכנסת החליטה שמשרד הבריאות צריך להתקין את התקנות.

יואל הדר: אני גם בעד להוציא את כל השלטים מהארון, אני חושב שזו הזדמנות, אבל זו לא הזדמנות פה היום, מפני שלדעתי החקיקה לא מאפשרת היום לבטל את כל התקנות לקבוע איזשהו שלט אחד כי זה הרבה חוקים.

יואל הדר: יכול להיות - -

גלעד ארדן: אני רוצה להצטרף למה שאומר יואל הדר לגבי מסגרת הדיון שלנו פה, היום.

גלעד ארדן: חלק מהשלטים שאנחנו מדברים עליהם, שאנחנו רוצים לאחד אותם, מדובר בתקנות שאושרו כבר, אם בוועדה זו, אם בוועדות אחרות.

גלעד ארדן: חלק מהתקנות בכלל לא צריכות אישור של ועדה, והשר המוסמך התקין אותן -

פניה קירשנבאום: מה שאתה אומר- שאי אפשר לאחד את השלטים.

פניה קירשנבאום: \

גלעד ארדן: בשלב הזה, היום, בדיון - -

פניה קירשנבאום: בגלל שיש תקנות אז אי אפשר לאחד את השלטים.

גלעד ארדן: לא.

גלעד ארדן: אני אומרת שוועדת הפנים לא יכולה לבטל תקנות, זה דבר ראשון.

גלעד ארדן: דבר שני – יש בעיה לגבי איחוד של השלטים שהם בוועדות שונות.

גלעד ארדן: הוועדה יכולה בהחלט לפנות לממשלה ולבקש ממנה לבחון, ככל הניתן, באמת, לאחד את השלטים ולהביא תקנות חדשות לאישור הכנסת.

גלעד ארדן: אבל כרגע, ועדת הפנים לא יכולה לבטל תקנות שאושרו כבר.

פניה קירשנבאום: ועדת הפנים לא מתכוונת גם לבטל את התקנות.

פניה קירשנבאום: אבל אנחנו בהחלט יכולים, כיוון שאשר כבר נמצא פה והוא עשה כבר איזו עבודה, אני רואה, בתחום של שילוט איסור, אז אנחנו יכולים להטיל על נציג של משרד הפנים שיפנה או יאחד את כל משרדי הממשלה, ושיציעו אולי גם איזשהו שלט אזהרה – אחד, או עם תקנות משותפות ולא שתהיה עוד שורה של שלטים.

פניה קירשנבאום: אפשר לתת לכם שבועיים עבודה, תחזרו לוועדה עם ההצעות.

פניה קירשנבאום: זה מה שאני יכולה להציע.

יואל הדר: זו אפשרות מסוימת, ויש אפשרות נוספת שמישהו יציע הצעת חוק לגבי איחוד השילוט.

פניה קירשנבאום: חוק ייקח לנו שנה, לפחות, אם כולנו נזדרז ונרוץ וניקח בחשבון את פגרת הפסח, את הקיץ וכל מיני משימות לאומיות.

פניה קירשנבאום: אז אני לא יודעת מתי זה יקרה.

פניה קירשנבאום: לעומת זאת, אם יש איזושהי ועדה או מישהו שירכז את כל המשרדים בתחום זה ויעשה משהו – אם רוצים, אפשר גם ללכת במקביל.

יואל הדר: אין לי בעיה לגבי זה.

יואל הדר: לגבי התקנות הספציפיות, אם יש בעיה, לטעמי – בכל הקשור להתקנת תאורה, אז אפשר להוריד את המילה "תאורה" ולקבוע – ישים במקום מואר.

יואל הדר: זאת אומרת, יש פתרונות טכניים שאפשר לעשות לתקנות האלה כדי שאפשר יהיה לאשר אותן כי תקופה ארוכה אנחנו לא מתקינים את התקנות האלה שהן חשובות, לעוד פן נוסף במלחמה ב - -

פניה קירשנבאום: אפשר לקרוא את התקנות האלה ואפשר להתייחס.

פניה קירשנבאום: אין בעיה שיהיה כתוב – "מקום מואר".

פניה קירשנבאום: אני חושבת שצריך שיהיה כתוב שם כך, אנחנו עוד נתייחס, אבל אני חוזרת עוד צעד אחד אחורה ואני רוצה שגם בשלטי אזהרה יהיה שלט אחד אחיד ולא שורה של - -

יואל הדר: אפשר גם לחשוב – בלוח האלקטרוני שגם נעשה את בתור חלופה, לא בתור האופציה היחידה.

פניה קירשנבאום: יש גבול למה שאנחנו יכולים להטיל על העסקים הקטנים והבינוניים על חשבונם, להתקין שלטים מתחלפים, אלקטרוניים - -

יואל הדר: זה יכול היות חלופה.

יואל הדר: לא הברירה היחידה.

יוסף אריה: גברתי היושבת ראש, כל הדברים שאמרת הם דברים שנחקרו כבר באקדמיה.

יוסף אריה: יש לנו את החומר.

יוסף אריה: כל המחקרים האלה אומרים באופן חד משמעי שמיקוד תקשורת, ריכוז כל האיסורים במקום אחד – יוצר תקשורת מהירה וברורה ללקוחות.

יוסף אריה: בסיגריות, למשל, קיים קשר הפוך בין גודל האזהרה לבין רמת ההשפעה.

יוסף אריה: בני נוער, סרטים וכו' -זה תופס הכי חזק.

יוסף אריה: הדבר האחרון – ברור שמיקוד מצומצם ממוקד, עדיף על מלל רב.

יוסף אריה: כלומר, אין על זה ויכוחים, אנחנו ניתן את החומר.

יוסף אריה: אם אנחנו חושבים, באמת – אנחנו מדברים רק על הפן התקשורתי כרגע, כך הבנתי, ואם אנחנו מדברים על הפן התקשורתי אז אין ספק שהדברים שנאמרו כאן הם הנכונים.

יוסף אריה: הם גם מגובים על ידי מסמכים, על ידי מחקרים.

יוסף אריה: המחקרים האלה נבדקו בעולם, בהרבה מאד מדינות, בהרבה מאד שיטות וצורות.

יוסף אריה: למשל, לדוגמה, יש כתבות שאומרות שטקטיקה של הפחדה לא יעילה, בני נוער לא נשמעים לזה.

יוסף אריה: להפך.

יוסף אריה: לכן אני חושב שבנושא של תקשורת – אני חס וחלילה לא אומר דבר נגד השילוט, אני רק אומר שהטיפול בתקשורת, טיפול בהעברת מסרים אל הציבור, הוא במישור אחר.

יוסף אריה: לפעמים, דברים שנראים ברורים לאיש שחוקר או מתמחה בדבר, אינם נכונים מבחינה תקשורתית.

גרנר: אני לא מתנגד להעביר את התקנות עם ההסתייגויות שלי, אם זה יאושר, לגבי מה שמשרד הבריאות מציג.

גרנר: אני חושב שזה אפשרי וזה לא פוסל את זה שנעשה עבודה במקביל, להחריג את כל השילוט.

גרנר: אני חושב שזה אפשרי.

גרנר: ויש לי הערות, כמובן - -

יוסף אריה: אבל לדעתי בדיון הקודם דיברו על איחוד שלטים.

קריאות: - -

פניה קירשנבאום: טוב, נקרא את התקנות, נאשר אותן ואחר כך נסכם את הדיון על האיחוד.

אילנה מישר: "תקנות רישוי עסקים – הודעת אזהרה (הוראת שעה), התשע"א-2010.

אילנה מישר: בתוקף סמכותי לפי סעיף 2ג' (3) לחוק רישוי עסקים, התשכ"ח-1968 (להלן – החוק) באישור ועדת הפנים והגנת הסביבה של הכנסת אני מתקין תקנות אלה: 1.

אילנה מישר: בתקנות אלה – עסק – כמשמעותו בסעיף 2(א) לחוק.

אילנה מישר: הודעת אזהרה 2 (א) אזהרה – כאמור בסעיף 2ג'(3) לחוק תוצג בהודעה במקום בולט לעין, ליד הכניסה הראשית לעסק.

אילנה מישר: (ב) נוסח ההודעה, לרבות התמונה..."

פניה קירשנבאום: את רוצה פה להוסיף "במקום מואר"?

אילנה מישר: עניין התאורה – בסוף, פסקה (3).

אילנה מישר: אני ממשיכה: "נוסח ההודעה, לרבות התמונה, הצבעים ושאר פרטי העיצוב יהיו כמפורט בתוספת.

אילנה מישר: (ג) בהודעה יתקיימו כל אלה: 1.

אילנה מישר: מידות השלט יהיו רוחב, על אורך.

אילנה מישר: 2.

אילנה מישר: השלט ייקבע בגובה שלא יפחת מ- , ולא יעלה על מן הרצפה.

אילנה מישר: "

פניה קירשנבאום: אני מתלבטת בקשר לגודל של השלט – אם אנחנו מאשרים עכשיו את התקנה של גודל השלט ואחר כך נרצה לאחד ולהפוך שלט אחד, של אזהרה – מה אנחנו עושים - -

קריאה: זה לעשות שלט ואחר כך לעשות שוב, שלטים חדשים.

קריאה: לא רק זה, צריך לזכור שהחנויות, גם הממוצעות, שבהן נמכרים המוצרים האלה, הן חנויות קטנות של 50 מ"ר, אז מרוב שלטים כבר לא - - וזה חבל, להגיד להם לעשות שלט ואחר כך לעשות שלט חדש.

קריאה: זה עלויות.

קריאות: - -

פניה קירשנבאום: אז למה לאשר פה את הגודל של השלט אם אנחנו כבר רוצים ללכת על שלט אחיד שירכז את הכל?

קריאות: - -

יואל הדר: לא כתוב ממה זה עשוי.

יואל הדר: תעשו את זה מקרטון.

גלעד ארדן: בכל מקרה, בשביל לאחד שלטים צריך תיקון של תקנות.

אילנה מישר: משרד הבריאות מתנגד עקרונית לגבי השלט שלו.

אילנה מישר: לגבי - - אחרות יכול להיות שאפשר לדבר.

אילנה מישר: לדעתי חודש זה גם לא מציאותי, ומדובר על הליך של מספר רב של חודשים.

גרנר: העיקרון של משרד הבריאות – הוא מתנגד לאחד את האזהרה יחד עם השילוט הזה.

גרנר: הראיה שלנו היא שאנחנו חושבים שכן.

גרנר: גם יושב ראש הוועדה קבע פה שאנחנו צריכים לעשות איחוד שלטים.

גרנר: לכן, - -

אילנה מישר: יכול להיות הליך עתידי שמבט על יסתכל על כל השלטים, בהליך שייקח לפחות שנה.

אילנה מישר: בינתיים שתהיה אזהרה לציבור הזה, ואחרי כן - - בלאו הכי יצטרכו להחליף שלטים.

קריאות: -

פניה קירשנבאום: יש עוד שלטי אזהרה, חוץ מהשלט הזה, או שהשאר הם שלטים עם איסור?

גרנר: כרגע אלה כל השלטים.

אילנה מישר: זו האזהרה היחידה.

אילנה מישר: אין שלט אזהרה אחר.

אילנה מישר: היו"ר פאינה קירשנבאום: למה?

אילנה מישר: ראיתי שמשרד המשפטים הוציא שלט אזהרה לגבי סיגריות.

אילנה מישר: זה - -איסור מכירה לקטינים.

אילנה מישר: אז זה גם איסור.

אילנה מישר: האזהרה על סיכונים של סיגריות זה על חפיסות הסיגריות עצמן, אז זה משהו שונה.

אילנה מישר: או בפרסומת, זה גם שונה.

מיכל אוגולניק: - -

קריאות: - -

פניה קירשנבאום: אני אגיד לכם – כשאני רואה את הבקבוק הזה הוא מזכיר לי בקבוק חלב.

קריאות: - -

אילנה מישר: - -

פניה קירשנבאום: תראו.

פניה קירשנבאום: אני אתן לכם חודש ימים להתווכח ביניכם.

פניה קירשנבאום: לא אתן לכם להתווכח יותר פה.

פניה קירשנבאום: אני לא חושבת שאני יכולה להצביע עכשיו ולהטיל עוד הוצאות על עסקים.

פניה קירשנבאום: .

פניה קירשנבאום: אני לא מרגישה שזה נכון לאשר עכשיו.

פניה קירשנבאום: אני הייתי מסכימה על הכול אבל אם אני עכשיו קובעת את הגודל של השלט אז בעצם אני החלטתי או הכרעתי באיזשהו תהליך שאני לא רוצה להכריע בו.

פניה קירשנבאום: אני רוצה ההפך – שאתם, כמשרדים, תשבו ותנסו לרכז, שהכל יהיה, ואולי תחליטו שהאיסור בא בצבע שחור, דבר אחר בא בצבע אדום, צהוב וכן הלאה.

פניה קירשנבאום: . תנסו להגיע ביחד לשלט אחד.

פניה קירשנבאום: תבואו לפה בעוד חודש.

פניה קירשנבאום: אני מציעה שמשרד הפנים ירכז את העבודה בנושא הזה.

פניה קירשנבאום: תודה, הישיבה נעולה.